Nakon što je Luka Modrić na suđenju Zdravku Mamiću u Osijeku promijenio iskaz u korist optuženih, u emisiji Otvoreno o procesu te korupciji u sportu općenito razgovarali su odvjetnik Zdravka Mamića Čedo Prodanović, izvršni direktor HNS-a Damir Vrbanović, bivši dopredsjednik HNS-a Ivan Brleković, prof. dr. sc. Dražen Lalić s Fakulteta političkih znanosti u Zagrebu te novinarka portala Index.hr Dea Redžić.

Analizirajući Modrićev iskaz, Redžić je zaključila da ili su kriva obojica ili nije kriv nitko. Ne mislim da se ikakav ključni moment u suđenju dogodio, štoviše mogu reći da sam puno više očekivala od USKOK-a. Očekivala sam da će nam oni rasvijetliti više o transakcijama, no to se nije dogodilo. Na to je odvjetnik Zdravka Mamića Čedo Prodanović rekao da se osim na temelju optužnice ne može zaključivati da je ovo najveća sportska afera. Optužnice nas uči da ona nije sveto pismo, ona je podložna dokaznom postupku i ono što tužilaštvo najavi u početku tijekom rasprave se pokaže da nije uvijek tako. Mi smo sigurni da ovo nije tako. Istaknuo je kako je podjela transfera 50:50 nije ništa novo u nogometnom svijetu. To je više-manje pravilo u ostvarivanja transfera u inozemne klubove. Govorimo o novcu koji je pripadao Modriću, a ne o podijeli aneksa ugovora Mamić-Modrić. Dodao je kako je građanski ugovor neosporan. Mogao je na temelju tog ugovora dobiti novac na bilo koji način.

Profesor na zagrebačkom Fakultetu političkih znanosti Dražen Lalić rekao je da u ovom postupku najviše oštećen NK Dinamo. Zdravko Mamić je bio i menadžer i klub, a klub nije u njegovom vlasništvu, on je udruga građana. Ja ne bih optužnicu tretirao olako jer mi smo svjedoci toga da optužnice u ovoj zemlji olako padaju. Gotovo nitko nije završio u zatvoru od tih optužnica, ali dajmo šansu Državnom odvjetništvu da nešto dokaže. Radi se o milijunskim iznosima.

Pa što ako je Zdravko Mamić Dinamo, dodao je njegov odvjetnik. Gledajmo da li on radi po zakonu ili ne. Nije dovoljno kazati zna se tko je Zdravko Mamić. On je kriv jer to je veliki novac. Sume koje Lalić govori to je čista demagogija. 130 milijuna sa nekim ovrhama to je demagogija najnižeg nivo. Profesor Lalić mu je na to uzvratio da ne može reći pa što ako je Mamić Dinamo. Neka Prodanović uzme u ruke Zakon o udrugama i vidi da je udruga građana zajednica ljudi okupljenih oko nekih interesa izvan dobiti i vlasti. U tome i jest problem jer je Mamić i klan oko njega uzaptili Dinamo i Lokomotivu koju nitko nije spomenuo pa i Hrvatski nogometni savez. To je problem koji vrišti do neba. Prodanović mu je na to odgovorio da je svojim riječima htio reći da Mamić nije kriv za 130 miljuna kuna koje mu se stavljaju na teret.